на вътрешния съд на резервоара; и
 в)ако в зоната с вакуум като вторично предпазно устройство за освобождаване на налягането се използва разрушаваща се мембрана, налягането в резервоара се ограничава до 150 % от максималното допустимо работно налягане (МДРН) плюс 0,1 MPa (МДРН ± 0,1 MPa) на вътрешния съд на резервоара.
 2.3.5.
 За другите материали трябва да се демонстрира еквивалентно ниво на безопасност.
 Раздел В
 Технически спецификации за одобряване на типа на специфични компоненти за система за съхранение на втечнен водород
 1.
 Изисквания към конкретни компоненти за ССВВ
 1.1.
 Изисквания за квалификация на предпазните устройства за освобождаване на налягането
 Предпазното устройство за освобождаване на налягането трябва да отговаря на следните изисквания за квалификация на експлоатационните показатели:
 а)изпитване на налягане (процедурата на изпитване в точка 2.1.);
 б)изпитване за външни утечки (процедурата на изпитване в точка 2.2.);
 в)изпитване при експлоатация (процедурата на изпитване в точка 2.4.);
 г)изпитване за устойчивост на корозия (процедурата на изпитване в точка 2.5.); и
 д)изпитване при температурен цикъл (процедурата на изпитване в точка 2.8.).
 1.2.
 Изисквания за квалификация на запорни устройства
 Запорното устройство трябва да отговаря на следните изисквания за квалификация на експлоатационните показатели:
 а)изпитване на налягане (процедурата на изпитване в точка 2.1.);
 б)изпитване за външни утечки (процедурата на изпитване в точка 2.2.);
 в)изпитване за издръжливост (процедурата на изпитване в точка 2.3.);
 г)изпитване за устойчивост на корозия (процедурата на изпитване в точка 2.5.);
 д)изпитване на устойчивост на суха топлина (процедурата на изпитване в точка 2.6.);
 е)изпитване за стареене под въздействието на озон (процедурата на изпитване в точка 2.7.);
 ж)изпитване при температурен цикъл (процедурата на изпитване в точка 2.8.); и
 з)изпитване за цикъла на меките връзки (процедурата на изпитване в точка 2.9.).
 2.
 Процедури на изпитване за специфични компоненти за ССВВ:
 Процедурите на изпитване за предпазни устройства за освобождаване на налягането и на запорни клапани са описани по-долу:
 Изпитването се извършва с газообразен водород, чието качество отговаря на ISO 14687-2/SAE J2719. Всички изпитвания се извършват при околна температура от 20 ± 5 °С, освен ако е указано друго.
 2.1.
 Изпитване на налягане
 2.1.1.
 Компонентите, предназначени да съдържат водород, трябва да могат да издържат без видими утечки или деформации при изпитвателно налягане от 150 % МДРН, като изходящите отвори на частта за високо налягане се запушват. Налягането постепенно се увеличава от 150 % на 300 % МДРН. По компонента не трябва да има никакви видими следи от нарушаване на целостта или пукнатини.
 2.1.2.
 Системата за подаване на налягане трябва да е оборудвана с принудителен запорен клапан и манометър с обхват от не по-малко от 150 % и не повече от 200 % от изпитвателното налягане; точността на манометъра трябва да бъде 1 % от обхвата му.
 2.1.3.
 За компонентите, за които се изисква провеждане на изпитване за утечки, това изпитване трябва да се извърши преди изпитването на налягане.
 2.2.
 Изпитване за външни утечки
 2.2.1.
 Компонентът не трябва да пропуска през уплътненията на стеблото, през уплътненията на корпуса или през други съединения и не трябва да показва признаци на порьозност на отливката, когато е подложен на изпитването, описано в точка 2.3.3., при